Thomas Matthew Crooks

Si Thomas Matthew Crooks (Septyembre 20, 2003 – Hulyo 13, 2024) sarong Amerikanong  nagngata' na asasinaron si Donald Trump, an dating presidente nin Estados Unidos asin, kan oras na idto, an pighuhuna na Partido Republikanong inonominar para sa 2024 eleksyon presidensyal.

Kan Hulyo 13, 2024, sa sarong rally harani sa Butler, Pennsylvania, si Crooks binadil si Trump gamit an AR-15–style rifle yaon nakalugar sa atop na harani kun saen si Trump nagpaplatika. Saiyang natamaan si Trump sa toong talinga asin nagadan niya sarong paradangog mantang duwa an saiyang nalugadan na kritikal. Siya tolostolos inasinta asin binadil kan sarong bantay na kaapil sa Secret Service Counter Assault Team.

An saiyang motibo dai pa maaraman, asin impormasyon manungod sa saiyang politika dai pa maisihan. Kan Enero 2021, si Crooks nagdonar $15 sa sarong grupo alyado sa platapormang Partido Demokratiko. Poon pa kan Septyembre 2021, siya sarong rehistradong botanteng Republikano sa Pennsylvania. Imbestigasyon kan Federal Bureau of Investigation (FBI) ginigibo pa ngonyan.

 Kaamayi nin buhay asin edukasyon 
Si Thomas Matthew Crooks namundag kan Septyembre 20, 2003, asin nagdakula sa Bethel Park, Pennsylvania. An pagkataraid na saiyang dinadakulaan sinasabi kan sarong politikong lokal na "middle-class, o pwede upper-middle class". Pareho an saiyang mga magurang nagtatrabaho bilang lisensyadong professional counselors. Mga pagtanda manongod ki Crooks, o anoman na impormasyon dapit sa buhay asin personalidad niya nagiiriba-iba.

Siya nag'atender sa Bethel Park High School, kun saen siya may hustong talentong estudyante. Siya nagmyembro sa National Technical Honor Society kan 2021 kan siya yaon sa junior high school. In 2022, he graduated with high honors and won a $500 "star award" from the National Math and Science Initiative. Si Crooks nagluwas sa 30-segundo BlackRock advertisement na enot pang na'ayre kan 2022, nagtampok nin sarong maestro nin Bethel Park High School asin magkapirang estudyante sa may likod. An BlackRock hinale an ad sa sirkulasyon "out of respect for the victims" kan Hulyo 13 na nasubak na asasinasyon.

An mga kaklase niya saka mga opisyales sa eskwelahan pigladawan siyang bakong magirong, asin nagsasarabi mga kaklase niya na siya parati dinadaog-daog sa kun anong mga rason, kabali saiyang toninong na hiro-hiro, parong kan hawak, asin pagsulot camouflage hunting outfit asin maskara surgical sa eskwelahan.

Si Crooks gustong gayong magparakawat chess asin mga video games asin nag'aadal nin programming sa kompyuter program computers. Siya nagh'atender sa computer technology program sa Steel Center for Career and Technical Education. Ibang mga estudyante asin mga gradwado sa Bethel Park High School nagsasarabi na si Crooks soboot nagbabali sa rifle team kan eswelahan kundi dai man nakua huli sa maluyang paghimunta nin badil. An Bethel Park School District nagsabi na mayong rekord na si Crooks nagbabali kuta sa rifle team.

Si Crooks nagkamit nin associate degree sa engineering science sa Community College of Allegheny County, naggrdawar duwang bulan bago an pamamadil nya ki Trump. Siya naempleo bilang dietary aide sa sarong nursing home. Susog sa nursing home, siya maray man an pagkatawo asin mayong problema sa trabaho. He had been accepted into both the University of Pittsburgh and Robert Morris University and planned to attend the latter.

Siya mayong kriminal na rekord, asin mayong problema sa pag'iisip. Si Crooks myembro sa lokal na shooting club sangtaon na.

 Nasubak na pag'asasinar ki Donald Trump 

Kan Hulyo 12, 2024, si Crooks nagduman sa praktisan nin pagbadilan na kun saen siya myembro igdi, saka nagpraktis pagpaputok asin  pagpuntariya. Siya nagbakal 50 hornadang bala saka hagahag bago nagpasiring sa rally kan Hulyo 13. Si Crooks nagpaaram sa pigtrabahuhan na dai siya malaog ta "may gigibohon lang", saka mabalik na lang daa sa pagkaaga.

Kan Hulyo 13, si Crooks nagngata' na asasinaron si Donald Trump. Siya nagsakat sa sarong edipisyo na ginagamit man ngani kan pulis na rios-riosan. Si Crooks binadil si Trump, tinamaan sa toong talinga, asin nabadil niya pa man an tolong nag'atender sa rally, an duwa na'erido, an saro si 50-anyos na Corey Comperatore napurohan nagadan. An ginamit ni Crooks sarong AR-15–style na riplena an saiyang ama binakal sa pegal na paagi. Si Crooks man nalistohan na mabadil kan sarong myembro nin Secret Service Counter Assault Team kan siya nambadil. Mga materyales sa paggibo nin bomba nagkakurua sa laog kan saiyang behikulo asin sa saiyang harong. An FBI nagpahayag kan Hulyo 14 na si Crooks nanggad an namadil.

, Imbestagasyon kan FBI ginigibo na. An motibo ni Crooks dai pa maaraman.

Bago kan pagbabadil, si Crooks naghap kan mga imahe ni Trump, saiyang mga pagbilada, mga imahe ni Presidente Joe Biden, Attorney General Merrick Garland, FBI Director Christopher A. Wray, asin kan mga imahe ni Catherine, Princess of Wales, as well as for information regarding the Democratic National Convention. Saiya man na pighanap sa Internet kun ano an major depressive disorder asin idtong manongod sa Oxford High School shooting, na mga autoridad nakakua pa kan retrato kan arestadong nambadil na si Ethan Crumbley yaon sa saiyang selpon. Bago kan insidenteng pagbabadil, an mga magurang ni Crooks nag'apod pa sa pulis ta nawawara siya asin hadit kan saiyang kamugtakan.

 Politika 

An mga autoridad nagpahayag na mayong nagluluwas na indikasyon na si Crooks igwang pananaw politika sa saiyang ginibong pagbadil ki Trump. Mayo ni anong mga ipigsurat ni Crooks nagtataong tanda kun ano an saiyang politika asin man ngani mga rekords sa publiko daing makuang pagkaaram sa saiyang dinadarang sentimyento sa mga politiko. 

 Hilnga man 

 List of United States presidential assassination attempts and plots

 Toltolan 

Kategorya:Mga 2003 na kamundagan
Kategorya:Mga 2024 na kagadanan
Kategorya:Ika-21ng siglong mga Ameriakanong kriminal
Kategorya:Mga Amerikanong nagpalya sa pag'asasinar
Kategorya:Mga Amerikasnong mga lalaking kriminal
Kategorya:Mga Kriminal haleng Pennsylvania
Kategorya:Mga kagadanan huli sa pambabadil sa Pennsylvania
Kategorya:Mga Nasubak na asasinasyon ki Donald Trump
Kategorya:Mga Pagngatang asasinasyon sa mga presidente nin Estados Unidos